**Ջորջ Հերման Ռութ կրտսեր** (անգլ.` *George Herman Ruth, Jr.*, փետրվարի 6, 1895(1895-02-06), Բալթիմոր, Մերիլենդ, ԱՄՆ - օգոստոսի 16, 1948(1948-08-16), Նյու Յորք շրջան, Նյու Յորք, Նյու Յորք, ԱՄՆ), առավել հայտնի որպես **Բեյբ Ռութ** (*Babe Ruth*), ամերիկացի պրոֆեսիոնալ բեյսբոլիստ-աութֆիլդեր, ով շուրջ 22 մրցաշրջան (1914–1935) անցկացրել է Բեյսբոլի բարձրագույն լիգայի (MLB) «Բոստոն Ռեդ Սոքս», «Նյու Յորք Յանկիս» և «Բոստոն Բրեյվզ» ակումբներում։ Հայտնի է եղել նաև **«Մեծն Բամբինո»** և **«Հարվածի սուլթան»** մականուններով։

1914-1919 թվականներին հանդես է եկել «Բոստոն Ռեդ Սոքս» ակումբում՝ դառնալով ակումբի առաջատար մարզիկը։ 1920 թվականին «Ռեդ Սոքսի» ղեկավարությունը որոշում է ընդունում վաճառել Ռութին, ով տեղ է գտնում «Նյու Յորք Յանկիս» ակումբում։ Ռութի տեղափոխումից հետո «Ռեդ Սոքսը» ունենում է *անհաջողությունների տասնամյակ*, որը բեյսբոլային պատմության մեջ մտնում է որպես **Բամբինոյի անեծք** (*the curse of the Bambinо*)։

Ռութը հեռանում է սպորտային կարիերայից 1935 թվականին։ Մեկ տարի անց դառնում է Բեյսբոլի ազգային փառքի սրահի անդամ։

Ըստ տարբեր վարկանիշային աղյուսակների և հարցումների՝ Ռութն համարվում է բոլոր ժամանակների լավագույն բեյսբոլիստներից մեկը. 1998 թվականին *«Սպորտինգ նյուզ»* հանդեսը «100 մեծագույն բեյսբոլիստների» աղյուսակում Ռութին շնորհեց առաջին հորիզոնականը, 1999 թվականին բեյսբոլի երկրպագուները Ռութին հատկացրեցին MLB-ի բոլոր ժամանակների թիմի անդամի տիտղոսը։ 1969 թվականին՝ պրոֆեսիոնալ բեյսբոլի 100-ամյակի կապակցությամբ նրան է շնորհվում երբևէ դաշտ դուրս եկած մեծագույն բեյսբոլիստի կոչումը։ 1993 թվականին «Ասոշիեդ պրեսը» հայտնում է, որ Մուհամեդ Ալին և Բեյբ Ռութը գտնվում են հավասար հորիզոնականների վրա՝ որպես ամենաճանաչված ամերիկյան մարզիկներ։ 1999 թվականին «ESPN»-ը Ռութին շնորհում է 20-րդ դարի երկրորդ լավագույն ամերիկացի մարզիկի կոչումը՝ զիջելով միայն բասկետբոլիստ Մայքլ Ջորդանին։

1920 թվականին Նյու Յորքի պոլոյի խաղադաշտում Բեյբ Ռութը իր 50-րդ հաղթանակած մականը պաշտոնապես նվիրում է Մերձավոր Արևելքի նպաստամատույցի ներկայացուցիչ, հայուհի Նվարդ Ձերոն Կոշկարյանին, որից հետո այդ մականը հանվում է բարեգործական աճուրդի՝ 1915 թվականի Հայոց ցեղասպանությունը վերապրած հայ որբերին աջակցելու համար։

Ծանոթագրություններ
------------------

1. 1 2 3 4  *Rader B. G.* Encyclopædia Britannica
2. 1 2 3 4  GeneaStar
3. ↑  «Սպորտինգ նյուզի» բեյսբոլիստների վարկանիշային աղյուսակը
4. ↑  ««All-Century Team»-ի վերջնական քվեարկությունը»։ «Ի Էս Փի Էն», «Ասոշիեդ պրես»։ Հոկտեմբերի 23, 1999։ Վերցված է 2011 թ․ Մայիսի 27
5. ↑  Ուիլշտայն Սթիվ (Մայիսի 17, 1993)։ «Ռեթոն, Հեմիլ` «Ամենահայտնի ամերիկացի մարզիկները»»։ «Ասոշիեդ պրես»
6. ↑  ««Դարի լավագույն ամերիկացի մարզիկները»»։ *«Ի Էս Փի Էն»*։ ESPN.com։ Սեպտեմբերի 14, 1999։ Վերցված է Փետրբարի 5, 2013
7. ↑

Արտաքին հղումներ
----------------

* Պաշտոնական կայք (անգլ.)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Թեմատիկ կայքեր | Baseball-Reference.com · Baseball-Reference.com (բացի MLB) · ESPN.com · MLB · ČSFD · Filmportal · Internet Movie Database · MusicBrainz · Find A Grave · WikiTree |
|  |
| Բառարաններ և հանրագիտարաններ | Արմենիապեդիա · Բրիտանիկա · Մեծ նորվեգական · American National Biography · Munzinger · Notable Names Database |
|  |
| 

|  Չափորոշչային վերահսկողություն |
| --- |
|  |
| BNF: 14223172b · CiNii: DA0567956X · GND: 1050518748 · GTAA: 148994 · ISNI: 0000000084360580 · LCCN: n79141360 · NDL: 00455023 · NLA: 35469496 · NTA: 071112995 · NUKAT: n2012051301 · SUDOC: 162484674 · VIAF: 25892145 · WorldCat VIAF: 25892145 |

 |

 |